Waxa kulan kaasi si rasmi ah u furay Agaasimaha Waaxda Deegaanka ee Wasaarada Deegaanka iyo Horu-marinta reer miyiga Mudane; C/kariin Aadan cumar, waxaanu halkaasi ka sheegay siyaasada wasaarada deegaanku ay ka leedahay sidii wax loo qaban lahaa dhibaatooyin lagu hayo deegaan ka iyo burburka ku yimid dhulkeena (Land-Degradation), waxaanu yidhi isaga oo arrintaasi ka halaya (horta dhammaanteen xil ayaa inaga wada saaran deegaankeena ilaalintiisa ka wasaarad ahaana siyaasad cad ayaa nooga dajisan arintan oo aanu ugu talo galnay in aanu wax kaga qabno, waxaana loo baahan yahay in aynu ka wada shaqayno, runtii barnaamijyada iyo kulanada noocan oo kale ahna waxa loo baahan yahay in aynu joogtayno, waxaanan rajaynayaa in aad ka faa’iidaysan doontaan duruusta aad halkan qaadataan).
